stanford-oval/wikipedia huggingface dataset:
Rasmus Ruusunen
Ura > Seuraura

Ruusunen on Vuosaaren Viikinkien kasvatti. Hän siirtyi C-juniori-ikäisenä Jokereihin kaudeksi 2018–2019. Ruusunen voitti kauden päätteeksi sekä B-nuorten SM-hopeaa että C-nuorten Suomen-mestaruuden. Kaudeksi 2019–2020 hän siirtyi Helsingin IFK:n organisaatioon, jossa suurin osa Ruususen kaudesta eteni seuran A-nuorissa.
Kaudeksi 2021–2022 Ruusunen nimettiin HIFK:n U20-joukkueen kapteeniksi. Hän oli tehoilla 15+13=28 joukkueen kolmanneksi paras maalintekijä ja neljänneksi paras pistemies. Ruusunen debytoi samalla kaudella myös seuran SM-liigajoukkueessa. Hän teki miesten pääsarjadebyyttinsä Mestarien liigan kolmannella kierroksella 2. syyskuuta 2021 sveitsiläistä ZSC Lionsia vastaan. Ruusunen merkittiin HIFK:n nelosketjun vasempaan laitaan Micke-Max Åstenin ja Elis Heden viereen. Hän sai ottelussa jääaikaa 1.57 minuuttia. Ruusunen pelasi kaksi CHL-ottelua ilman tehopisteitä, mutta hän ei kuitenkaan debytoinut SM-liigassa.
Ruusunen siirtyi kaudeksi 2022–2023 2+1-vuotisella juniorisopimuksella SaiPaan. Hän aloitti kauden seuran U20-joukkueessa. Ruusunen debytoi myös SaiPan SM-liigajoukkueessa, jossa hän pelasi kauden aikana neljä runkosarjaottelua ilman tehopisteitä. Ruusunen teki liigadebyyttinsä 1. marraskuuta 2022 Tapparaa vastaan. Hänet merkittiin SaiPan 13. hyökkääjäksi. Ruusunen sai ottelussa jääaikaa 1.36 minuuttia. Joulukuussa SaiPa lainasi hänet vuoden 2022 loppuun asti kestävällä sopimuksella Mestis-joukkue Kiekko-Espooseen paikkaamaan loukkaantumisia. Tammikuussa 2023 Ruususen lainasopimusta jatkettiin kauden loppuun. Hän pelasi Mestiksessä kaikkiaan 23 runkosarjaottelua tehopistein 4+7=11 ja 12 pudotuspeliottelua tehden yhden syöttöpisteen. Ruusunen voitti kauden päätteeksi Mestiksen mestaruuden.
Ruusunen pelasi kauden 2023–2024 aikana SaiPan SM-liigajoukkueessa 25 runkosarjaottelua tehden yhden maalin, joka syntyi runkosarjan avauskierroksella 13. syyskuuta 2023 vieraissa KalPaa vastaan. Hänen osumansa hyväksyttiin videotarkistuksen jälkeen. Ruusunen pelasi reilu puolet alkukaudestaan kuitenkin seuran U20-joukkueessa. Maaliskuussa 2024 SaiPa vuokrasi hänet loppukaudeksi Mestis-joukkue Imatran Ketterään. Ruusunen voitti kauden päätteeksi Mestis-hopeaa.
Kaudeksi 2024–2025 Ruusunen teki vuoden mittaisen Mestis-sopimuksen Ketterän kanssa.
Ura > Maajoukkueura

Ruusunen pelasi alle 18-vuotiaiden MM-kilpailuissa vuonna 2021, jolloin hän toimi Suomen varakapteenina. Ruusunen valittiin Venäjää vastaan pelatun avausottelun päätteeksi joukkueensa ottelun parhaaksi pelaajaksi. Hän pelasi myös World U-17 Hockey Challengessa vuonna 2019. Yhteensä Ruusunen on pelannut 12 nuorten ja 37 poikien maaottelua.
Ruusunen valittiin Viljam Sandvikin ohella kaikkien aikojen ensimmäisinä valintahetkellä Vuosaaren Viikinkejä edustaneina pelaajina Pohjola-leirille vuonna 2018.
Pelityyli

EP Rinkside-sivuston mukaan Ruusunen on kokonaisvaltainen laitahyökkääjä, jonka voi sijoittaa mihin tahansa ketjuun luistelunsa, energiansa ja kahden suunnan pelinsä ansiosta.
Muuta

| Mitalit> Maa:  Suomi.Miesten jääpallo.Alle 15-v. MM-kilpailut  | Mitalit> Maa:  Suomi.Miesten jääpallo.Alle 15-v. MM-kilpailut  | Mitalit> Maa:  Suomi.Miesten jääpallo.Alle 15-v. MM-kilpailut  | Maa:  Suomi> Miesten jääpallo. |
| --- | --- | --- | --- |
|  Pronssia | Ruotsi 2018 | jääpallo |  |
Ruusunen on pelannut myös jääpalloa hyökkääjänä Botniassa. Hän debytoi kaudella 2017–2018 seuran miesten joukkueessa Bandyliigassa vain 14-vuotiaana 10. tammikuuta 2018 vieraissa Warkauden Pallo -35:tä vastaan. Ruusunen edusti Suomea myös lajin alle 15-vuotiaiden MM-kilpailuissa vuonna 2018, jolloin Salin voitti pronssia.
Ruusunen harrasti lapsena myös jalkapalloa.
Karibib

| Karibib (Otjandjomboimwe) |
| --- | --- |
 Karibib ilmasta nähtynä vuonna 2017
 Karibib
 Koordinaatit: 21°56′11″S, 15°51′13″E 
Valtio:   Namibia
Alue:  Erongo
Väkiluku (2023):  8 434
Aikavyöhyke:  UTC+1
Infobox OKVirheellinen NIMI-arvo: 
Karibibin Kristus-kirkko, rak. 1909/10
Karibib (hereron kielellä Otjandjomboimwe) on kaupunki Erongon alueella läntisessä Namibiassa. Vuoden 2023 väestönlaskennan mukaan siellä oli 8 434 asukasta. Kaupungin pinta-ala on 97 neliökilometriä. Karibib on Karibibin vaalipiirin keskus. Se sijaitsee Khan-joen varrella, puolessa välissä Swakopmundia ja Windhoekia yhdistävällä B2-valtatiellä (Trans-Kalahari-valtatie), joka on osa Walvis Bayta ja Johannesburgia yhdistävää tietä. Kaupunki tunnetaan aragoniitista ja marmorista, joita sen alueelta louhitaan, sekä Navachabin kultakaivoksesta.
Historia

Karibib oli hereroiden tuntema vedenottopaikka. Heidän kielellään paikan nimi oli Otjandjomboimwe. Karibibin kautta rakennettiin 1800-luvun lopussa rautatietä Swakopmundista Windhoekiin, ja otjimbingwelainen kauppias Eduard Hälbich näki siinä tilaisuuden liiketoimilleen. Hän osti vedenottopaikan sekä 20.000 hehtaaria maata hererojen johtajalta Zacharias Zeraualta. Kauppa tehtiin 7.1.1895, ja hinnaksi tuli 22.500 Saksan kultamarkkaa, kaksi härkävankkuria sekä 742 puntaa ja 5 šillinkiä, jotka Zeraua oli jäänyt velkaa Hälbichin kaupalle Otjimbingwessa.
Karibib alkoi pian kasvaa, kun rautatie ulottui sinne 30.5.1900. Kaupungin perustamispäivä on 1.6.1900, kun ensimmäinen juna saapui sinne Swakopmundista. Paikalle rakennettiin rautatieasema, klinikka, varastoja, vankila sekä asuntoja, ja asukasluku kohosi niin, että asukkaita oli 274. Tämä kehitys ei ollut suotuisa Otjimbingwelle, joka jäi näin syrjään yleisistä kulkureiteistä, joista tunnetuin oli sen kautta aiemmin kulkenut Alter Baiweg (‘Vanha Lahdentie’). Se tuli nyt kulkemaan Karibibin kautta.
Vuonna 1904 Karibibin merkitys kasvoi, kun rautatietä pitkin kuljetettiin saksalaisia joukkoja hereroita ja namoja vastaan käydyn sodan aikana. Paikka kohosi nyt ylemmäs hierarkiassa, kun siitä tehtiin piirikunta, ja sen alueeseen tuli kuulumaan myös Omaruru. Kun sota päättyi vuonna 1907, Karibibissa oli 316 valkoista asukasta, ja jäljelle jääneet hererojen maat otettiin heiltä pois ja annettiin valkoisille farmareille. Karibib julistettiin kunnaksi vuonna 1909, ja Eduard Hälbichistä tuli sen pormestari.
Reinin lähetyskirkon pappisseminaari, nimeltään Paulinum, toimi Karibibissa vuosina 1938–63, jolloin se muutti Otjimbingween.
Historia > Historiallisia rakennuksia

Eräs Karibibin vanhimmista rakennuksista on Rösemannhaus (‘Rösemannin talo’), joka rakennettiin vuonna 1900, pian kaupungin perustamisen jälkeen. Muita historiallisia rakennuksia ovat Wollhaus (Villatalo), joka rakennettiin vuonna 1900 paikallisesta marmorista, Karibibin rautatieasema (1901), Kaiserbrunnen (‘Keisarinlähde’), 1906–1908) sekä Kristus-kirkko (1910).
Talous ja infrastuktuuri

Karibibin marmorilouhos oli ennen kultakaivoksen perustamista Karibibin suurin työnantaja. Lähes kaikki Namibian hautakivet on veistetty Karibibissa.
Navachabin kultakaivoksen omistaa QKR Namibia, ja se sijaitsee 10 km päässä Karibibista. Kaivos maksaa paljon kunnallisveroja, ja se on merkittävä työnantaja ja omistaa paljon kiinteistöjä. Sen palkkalistoilla on 750 henkeä, ja se omistaa 240 asuntoa. Vuonna 2008 tuli esiin ehdotus, joka mukaan paikkakunnalle voitaisiin perustaa sementtitehdas.
Karibibin lähistöllä louhitaan myös paljon puolijalokiviä.
Talous ja infrastuktuuri > Liikenneyhteydet

Karibib sijaitsee Namibian B2-valtatien (Walvis Bay-Okahandja) varrella, ja sen kohdalla haarautuu koilliseen tie nro C33, joka jatkuu Otjiwarongoon saakka. Noin 1.000 rekkaa ohittaa Karibibin päivittäin.
Karibib on myös TransNamibin rautatien varrella, ja rautatieasema sijaitsee kaupungin keskustassa. Seuraava asema lännessä on Krantzberg, jossa rautatie haarautuu koilliseen jatkuen pohjoisessa Tsumebin kautta Angolan rajalle Oshikangoon sekä koillisessa Grootfonteiniin. Karibibista itään rata jatkuu Okahandjaan ja sieltä etelään Windhoekiin.
Pohjoiseen kaupungista sijaitsee lentotukikohta, jossa pitää majaansa Namibian ilmavoimat. Sen pääesikunta sijaitsee tässä tukikohdassa. Lentokentän kiitorata on päällystetty ja on 2.600 m pitkä. Sen vieressä on rullaustie ja asemataso. Tukikohta rakennettiin Etelä-Afrikan vallan aikana, jolloin sitä käyttivät Etelä-Afrikan ilmavoimat.
Politiikka

Karibib alennettiin kunnasta kaupungiksi vuonna 2010. Vuoden 2015 marraskuusta lähtien sitä on hallinnoinut kaupunginvaltuusto, jossa on seitsemän valtuutettua.
Vuoden 2010 paikallisvaaleissa Karibibissa annettiin 990 ääntä, joista SWAPO sai n. 60%. United Democratic Front (UDF) sai n. 31% äänistä, ja Rally for Democracy and Progress n. 9% äänistä. Neljäs puolue, Congress of Democrats, ei saanut ääniä lainkaan.
SWAPO voitti Karibibin vaalit myös vuonna 2015. Tulokset olivat seuraavat:
| Karibibin paikallisvaalit 2015> Puolue | Karibibin paikallisvaalit 2015> Äänimäärä | Karibibin paikallisvaalit 2015> Ääniosuus | Karibibin paikallisvaalit 2015> Paikkoja | Karibibin paikallisvaalit 2015>  |
| --- | --- | --- | --- | --- |
| SWAPO | 653 | 61,3% | 4 |  |
| United Democratic Front of Namibia | 223 | 20,9% | 2 |  |
| Karibib Residents Association | 128 | 12,0% | 1 |  |
| Rally for Democracy and Progress | 38 | 3,6% | 0 |  |
| Republican Party of Namibia | 23 | 2,2% | 0 |  |
| Yhteensä | 1 065 | 100% | 7 |  |
Vuoden 2020 vaaleissa SWAPO voitti jälleen suurella erolla muihin nähden, mutta se menetti ehdottoman enemmistönsä. Tulokset olivat seuraavat:
| Karibibin paikallisvaalit 2020> Puolue | Karibibin paikallisvaalit 2020> Äänimäärä | Karibibin paikallisvaalit 2020> Ääniosuus | Karibibin paikallisvaalit 2020> Paikkoja | Karibibin paikallisvaalit 2020>  |
| --- | --- | --- | --- | --- |
| SWAPO | 461 | 47,8% | 3 |  |
| United Democratic Front of Namibia | 175 | 18,1% | 1 |  |
| Independent Patriots for Change | 94 | 9,7% | 1 |  |
| Landless People's Movement | 80 | 8,2% | 1 |  |
| Karibib Residents Association | 68 | 7,0% | 1 |  |
| Popular Democratic Movement (PDM) | 63 | 6,5% | 0 |  |
| National Unity Democratic Organisation of Namibia (NUDO) | 20 | 2,1% | 0 |  |
| National Empowerment Fighting Corruption (NEFC) | 4 | 0,4% | 0 |  |
| Yhteensä  | 965 | 100%  | 7 |  |
Koulutus

Koulutus alkoi lähetyssaarnaajien yksityisenä projektina vuonna 1902. Vuonna 1907 kaupunkiin perustettiin saksalainen koulu, Privatschule Karibib, joka toimi Saksan valtionkouluna keisarivallan aikana ja ensimmäisen maailmansodan jälkeen yksityiskouluna, jota Saksan valtio rahoitti. Vuonna 1965 sillä oli 13 opettajaa ja 53 oppilasta. Koulu joutui kuitenkin kilpailemaan oppilaista muiden maan saksalaisten koulujen kanssa, ja oppilaiden vähyyden takia se lakkautettiin vuonna 1986. Koulun kampus siirtyi samalla nimellä toimivalle koululle, mutta uusi koulu ei ole sama kuin edeltäjänsä. Se tunnetaan nimellä Karibib Private School.
Karibibissa toimivat myös Karibib Junior Secondary School ja Ebenhaeser Primary School. Karibib Junior Secondary School syntyi, kun Ebenhaeser Primary School käynnisti luokat 8, 9 ja 10. Navachabin kultakaivos on esittänyt merkittävää roolia näiden koulujen kehityksessä.
Urheilu

Karibibissa sijaitsee Usab-stadion. Kaupungissa on myös golfkenttä. Sen nimi on Klippenberg Country Club.
Aiheesta muualla

Kuvia tai muita tiedostoja aiheesta Karibib Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Karibib
Pontokka eli perinteinen talo Karibibissa 1800-luvun lopussa.
Saksan Lounais-Afrikan postimerkki, joka on leimattu Karibibissa vuonna 1900.
Rösemannin talo (1900), eräs Karibibin ensimmäisistä rakennuksista.
Karibibin marmorilouhos (2017)
21°51′37″S, 015°57′17″E
Käännös suomeksi
Luettelo taistelukoiraroduista

Tämä on luettelo koiraroduista, joita on käytetty koiratappeluissa. Nykyisin suurin osa näistä koirista on seura- tai harrastuskoiria, mutta esimerkiksi Pakistanissa bully kuttaa käytetään edelleen paikallisissa koiratappeluissa kyläläisten huvitukseksi.
A

Afganistaninmastiffi
Akita
Alangu
Amerikanakita
Amerikanbandoggi
Amerikanmastiffi
Amerikanpitbullterrieri
Amerikanstaffordshirenterrieri
B

Bedlingtoninterrieri
Bokseri
Bordeauxindoggi
Bostoninterrieri
Brasiliandoggi
Bull and Terrier (bullterrierin edeltäjä, hävinnyt)
Bullterrieri
Bully kutta
D

Dogo argentino
Dogo cubano (hävinnyt)
Dogo sardesco
E

Englanninbulldoggi
English White Terrier (hävinnyt)
Espanjandoggi (Alano español)
F

Fila brasileiro
G

Gull dong
Gull terr
Glen of imaalinterrieri
I

Intianbullterrieri
Irlanninstaffordshirenterrieri (Irish Staffordshire Terrier)
K

Kanariandoggi
Kangal (Anatolianpaimenkoira)
L

Lottatore brindisino
M

Mallorcandoggi (Ca de bou)
N

Napolinmastiffi
P

Perro de pelea cordobes (Cordobankoira, hävinnyt)
S

Staffordshirenbullterrieri
Shar pei
T

Tosa
V

Vanhaenglanninbulldoggi (Old English Bulldog)
Amerikanpitbullterrieri on eräs lemmikkinä suosituimmista taistelukoirarotu.
Koiratappeluissa koirat saatettiin usuttaa paitsi toisia koiria, myös muita suuria eläimiä kuten härkiä tai karhuja vastaan. Kuvassa dogo argentino, joka jalostettiin alun perin puumanmetsästykseen.
Napolinmastiffi, italialainen vahti- ja seurakoira.
Tosa
Käännös suomeksi
Balkanvuoret

Balkanvuoret
Näkymä Rayn vuoristotuvalta.
Balkanvuoret on Karpaattien vuoriston jatke Tonavan eteläpuolella Kaakkois-Euroopassa, Balkanin niemimaan koillisosassa. Vuoristo on noin 600 kilometrin pituinen, sen keskikorkeus on 900 metriä ja leveys 19–32 kilometriä. Se ulottuu Serbian itäosista keskisen Bulgarian poikki Mustallemerelle. Se on syntynyt vain muutamia miljoonia vuosia sitten, ja sitä kutsutaan nuoreksi poimuvuoristoksi. Vuoristo on syntynyt, kun Afrikan laatta on työntynyt Euraasian laatan alle.lähde?
Bulgarian puolella korkein huippu on Botev, joka on 2 376 metriä korkea.
Aiheesta muualla

Kuvia tai muita tiedostoja aiheesta Balkanvuoret Wikimedia Commonsissa
Neulakapina

| Neulakapina |
| --- | --- |

Kirjailija:  Teija Veijola
Kieli:  suomi
Genre:  fantasiakirjallisuus, uuskumma, maaginen realismi, kauhukirjallisuus
Kustantaja:  Kita
Julkaistu:  2024
Sivumäärä:  118
ISBN:  978-952-695-377-9
Löydä lisää kirjojaKirjallisuuden teemasivulta
Neulakapina on Teija Veijolan vuonna 2024 ilmestynyt kokeellinen pienoisromaani. Kirjan julkaisi Kita.
Juoni

Neulakapina sijoittuu Turkuun. Kirjan päähenkilö on isoäiti, joka perustaa käsityöperinteitä elvyttävän ryhmän. Muilta salaa isoäiti on löytänyt keinon, jolla neulat toimivat itsenäisesti hänen ohjaaminaan. Neulat lakkaavat kuitenkin uskomasta isoäitiä ja päättävät toimia omin päin.
Romaanin vaiheet > Kirjoitusprosessi

Veijola aloitti Ulla Jokisalon taiteesta inspiroituneena Neulakapinan kirjoittamisen Turun Kirjan talon kirjoittajakurssilla.
Romaanin vaiheet > Julkaisu

Kita julkaisi Neulakapinan vuonna 2024. Kirja oli neljä vuotta aiemmin perustetulle Kitalle sen ensimmäinen proosateos. Teoksen julkistamistilaisuus pidettiin maaliskuun loppupuolella Turun Kirjan talon tiloissa, missä Veijolaa myös haastateltiin samalla. Tapahtuman yleisöä oli kehotettu ottamaan omat neulontatarvikkeet mukaan. Myöhemmin samana vuonna Veijola esitteli teostaan Turun kirjamessuilla.
Vastaanotto

Finnan arvosteluissa Neulakapinan keskimääräinen tähtiarvosana on 4,75 tähteä. Vastaava arvosana on Goodreadsissa 2,0.
Kirjallinen tyyli

Veijola luokittelee Neulakapinan kokeilevaksi proosaksi. Hän yhdistelee kirjassaan ihmeenomaisia tapahtumia sekä elementtejä, joiden tarkoituksena on herättää lukijassa kauhun tunnetta.
Huomiot

↑  Finnassa tähtiarvosanoja annetaan asteikolla 1–5.
Luettelo Savonlinnan julkisista taideteoksista ja muistomerkeistä

Luettelo Savonlinnan julkisista taideteoksista ja muistomerkeistä sisältää Savonlinnan kaupungissa olevat pysyvät patsaat, muistomerkit ja muistolaatat. Savonlinnaan on liitetty vuonna 1973 Sääminki, 2009 Savonranta sekä 2013 Kerimäki ja Punkaharju.
U20 Mestis

| U20 Mestis |
| --- | --- |

Laji:  Jääkiekko
Maa(t):   Suomi
Edeltäjä:  Nuorten Mestis
Joukkueita:  20
Hallitseva mestari:  KOOVEE
Eniten mestaruuksia:  Kiekko-Vantaa (2)
Sarjataso:  2.
Ylempi taso:  U20 SM-sarja
Alempi taso:  U20 Suomi-sarja
TV:  Leijonat TV
Aiheesta muualla
Sivusto
U20 Mestis on 20 joukkueesta koostuva Suomen Jääkiekkoliiton alainen sarja, joka on Suomen toiseksi korkein jääkiekon sarjataso U20-ikäluokassa. Siinä pelaavat pääasiassa miesten Mestis-seurojen A-juniorijoukkueet sekä joidenkin seurojen U20-akatemiajoukkueita. Sarjassa pelaavat pääasiassa 18-20 vuotiaat pelaajat. Vuosina 2012-2020 sarja tunnettiin nimellä Nuorten Mestis. Sitä ennen sarjan nimi oli A-nuorten I-divisioona. Kaudesta 2013-2014 lähtien eniten sarjan voittoja on Kiekko-Vantaalla (2).
U20 Mestistä ylempänä on U20 SM-sarja. Ja alempana U20 Suomi-sarja
Sarjajärjestelmä > Entiset sarjajärjestelmät

Vuosina 2019-2023 U20 Mestiksessä ei pelattu pudotuspelejä. Runkosarjan ottelumäärä on vaihdellut 30-60 ottelun välillä. Sarjassa on vuosien aikana pelattu myös erikseen alku- ja jatkosarja, jolloin Mestiksen alkusarjan parhaiten sijoittuneet pelaavat jatkosarjassa U20 SM-alkusarjan heikoimmin pelanneita joukkueita vastaan.
Ennen kautta 2024-2025 pudotuspelejä pelattiin viimeksi kaudella 2018-2019. Silloin KOOVEE voitti LeKi:n finaalisarjassa 2-0.
Sarjajärjestelmä > Nykyinen sarjajärjestelmä

Kaudella 2024-2025 pelataan 38 ottelun runkosarja, jossa kaikki joukkueet pelaavat toisiaan vastaan kerran kotikentällä ja kerran vieraissa. Sarjan 8 parasta menee pudotuspeleihin.
Pudotuspelien kaikki vaiheet pelataan paras-kolmesta järjestelmällä, jolloin ottelusarjassa 2 peliä voittanut pääsee seuraavalle kierrokselle. Pois lukien välierien hävinneiden joukkueiden välinen pronssiottelu, joka pelataan paras yhdestä järjestelmällä.
Puolivälierissä kohtaavat 1.-8., 2.-7. 3.-6. ja 4.-5. Puolivälierien voittajat välieriin, joissa parhaiten runkosarjassa sijoittunut kohtaa huonoiten runkosarjassa sijoittuneen ja toisessa välieräparissa kohtaavat 2. parhaiten runkosarjassa sijoittunut sekä 3. parhaiten sijoittunut. Kotietu paremmin runkosarjassa sijoittuneella.
Välierien voittajat kohtaavat finaalissa jossa kotietu on parhaimmin runkosarjassa sijoittuneella joukkueella. Finaalisarjan voittanut joukkue julistetaan U20-Mestiksen mestariksi.
Sarjajärjestelmä > Nykyinen sarjajärjestelmä > Sarjanousu

SM-sarjan viimeinen (18. sijoittunut) kohtaa SM-karsinnassa U20 Mestiksen voittajan. Karsinta pelataan paras viidestä -järjestelmällä (3 voittoa). Voittaja SM-sarjaan kaudelle 25-26, häviäjä Mestikseen kaudelle 25-26.
Sarjajärjestelmä > Nykyinen sarjajärjestelmä > Karsinta

Sarjan kuusi (6) viimeistä U20 Mestiksen karsintasarjaan yhdessä U20 Suomi-sarjan lohkovoittajien kanssa. Karsinta pelataan kahdessa 4-5 joukkueen lohkossa kaksinkertaisina sarjoina. Lohkojen voittajat U20 Mestikseen kaudelle 25-26, loput U20 Suomi-sarjaan kaudelle 25-26.
Entiset voittajat

| Vuosi |  Mestari |  Hopeaa |  Pronssia |
| --- | --- | --- | --- |
2025: 
| 2024 | SaPko * | Roki | K-Espoo Ch |
| 2023 | LeKi * | Kiekko-Vantaa | Karhu-Kissat |
| 2022 | Kiekko-vantaa * | Jyp Ak | SaPko |
| 2021 | peruttiin koronaviruspandemian vuoksi | peruttiin koronaviruspandemian vuoksi |  |
| 2020 | peruttiin koronaviruspandemian vuoksi | peruttiin koronaviruspandemian vuoksi |  |
| 2019 | KOOVEE | LeKi | Jokipojat |
| 2018 | Kiekko-Vantaa | LeKi | Jokipojat |
| 2017 | Tuto Hockey | Jokipojat | Karhu-Kissat |
| 2016 | Kiekko-Vantaa | Jokipojat | - |
| 2015 | Tuto Hockey * | Jukurit | Kookoo |
| 2014 | Diskos * | Jukurit | Karhu-kissat |
* =Jatko-/runkosarjan voittaja (pudotuspelejä ei pelattu)
Lähde: Leijonat - Tulospalvelu Päivitetty 7.3.2025
Joukkueet kaudella 2024-2025

| Joukkue | Kaupunki |
| --- | --- |
Jyp Akatemia: Jyväskylä
Hermes: Kokkola
Hokki: Kajaani
IPK: Iisalmi
Jokipojat: Joensuu
Kiekko-Espoo Challenger: Espoo
Karhu-Kissat: Helsinki
Kiekko-Vantaa: Vantaa
KJT Haukat: Järvenpää
LeKi: Lempäälä
TuTo: Kupittaa
Keupa HT/Diskos: Jyväskylä
SaPKo: Savonlinna
GrIFK: Kauniainen
Ketterä: Imatra
KOOVEE: Tampere
Viikingit: Vuosaari
Fops: Forssa
S-Kiekko: Seinäjoki
KJT Haukat Akatemia: Järvenpää
Trakain kunnallispiiri

| Trakain kunnallispiiri (Trakų rajono savivaldybė) |
| --- | --- |
 lippu:  vaakuna

Valtio:   Liettua
Lääni:  Vilnan lääni
Hallinnollinen keskus:  Trakai
Pinta-ala:  
 – Kokonaispinta-ala:  1208 km²
Väkiluku (2008):  36 135
 – Väestötiheys:  30,6 as./km²
 
 www.trakai.lt  
Infobox OKVirheellinen NIMI-arvo: 
Trakain kunnallispiiri (liett. Trakų rajono savivaldybė) on yksi Liettuan kuudestakymmenestä kunnallispiiristä, joka sijaitsee Vilnan läänissä. Vuonna 2008 kunnallispiirin väkiluku oli 36 135 asukasta. Hallinnollisena keskuksena toimii Trakai.
Asutuskeskukset > Kaupungit

Trakai (hallinnollinen keskus)
Lentvaris
Rūdiškės
Asutuskeskukset > Kaupunkeja väkiluvultaan pienemmät

Aukštadvaris
Onuškis
Aiheesta muualla

Kuvia tai muita tiedostoja aiheesta Trakain kunnallispiiri Wikimedia Commonsissa
Kunnallispiirin virallinen sivusto (Arkistoitu – Internet Archive) (liettuaksi) (englanniksi) (saksaksi) (venäjäksi) (puolaksi)
Liettuan läänit ja kunnallispiirit
| --- | --- |
Alytus:  Alutys  Druskininkai  Varēna  Lazdijai 
Kaunas:  Birštonas  Jonava  Kaišiadorys  Kaunas  Kaunasin kaupunkikunta  Kēdainiai  Prienai  Raseiniai 
Klaipėda:  Klaipėdan kaupunkikunta  Klaipėdan kunnallispiiri  Kretinga  Neringa  Palangan kaupunkikunta  Skuodas  Šilutė 
Marijampolė:  Kalvarija  Marijampolėn kunta  Šakiai  Vilkaviškis  Kazlų Rūdan kunta 
Panevėžys:  Biržai  Kupiškis  Panevėžysin kaupunkikunta  Panevėžysin kunnallispiiri  Pasvalys  Rokiškis 
Šiauliai:  Akmenė  Joniškis  Kelmė  Pakruojis  Radviliškis  Šiauliain kaupunkikunta  Šiauliain kunnallispiiri 
Tauragė:  Jurbarkas  Pagėgiai  Šilalė  Tauragė 
Telšiai:  Mažeikiai  Plungė  Rietavas  Telšiai 
Utena:  Anykščiai  Ignalina  Utena  Visaginasin kaupunkikunta  Zarasai  Molėtai 
Vilna:  Elektrėnai  Šalčininkai  Širvintos  Švenčionys  Trakai  Ukmergė  Vilnan kaupunkikunta  Vilnan kunnallispiiri
Uskonto Keski-Pohjanmaalla

Uskontokuntiin kuuluminen Keski-Pohjanmaalla (pl. Kokkola), Tilastokeskus (2023)
Luterilaisuus (85.4%)
Muut uskonnot (0.9%)
Uskontokuntiin kuulumattomat (13.7%)
Lohtajan kirkko.
Tämä artikkeli käsittelee Keski-Pohjanmaan uskontoa ja uskonnollisia yhteisöjä, poislukien Kokkolan kaupunki, jota käsitellään Kokkolan uskontoa käsittelevässä artikkelissa. Keski-Pohjanmaan maakunnan asukkaista 85,4 prosenttia kuuluu Suomen evankelis-luterilaiseen kirkkoon, kun koko maassa vastaava luku on 63,6 prosenttia (2023).  Muihin uskontokuntiin kuuluu 0,9 prosenttia väestöstä ja uskontokuntiin kuulumattomia on 13,7 prosenttia väestöstä.
Historia > Katolinen aika

Kristinusko saapui Keski-Pohjanmaalle 1200-luvulla, kun ruotsalaiset kristityt uudisasukkaat asuttivat rannikkoseutua. Ensimmäisenä alueelle erotettiin Kaarlelan seurakunta Pedesörestä ja Lohtajan seurakunta Kaarlelasta vuonna 1467. Keski-Pohjanmaan vanhin kirkko on katolisella ajalla rakennettu Kaarlelan kirkko.